pythainlp/thai-wiki-dataset-v3 huggingface dataset:
ลูทวิช บ็อลทซ์มัน

ลูทวิช เอดูอาร์ท บ็อลทซ์มัน (Ludwig Eduard Boltzmann; 20 กุมภาพันธ์ ค.ศ. 1844 – 5 กันยายน ค.ศ. 1906) เป็นนักฟิสิกส์ชาวออสเตรีย ผู้มีชื่อเสียงจากการเป็นส่วนหนึ่งของการค้นพบด้านกลศาสตร์สถิติและอุณหพลศาสตร์สถิติ เป็นหนึ่งในบรรดานักวิทยาศาสตร์ผู้คิดค้นทฤษฎีอะตอมในยุคที่แบบจำลองวิทยาศาสตร์ด้านอะตอมยังเป็นที่ถกเถียงกันอยู่
== ประวัติ ==
== งานด้านฟิสิกส์ ==
งานด้านวิทยาศาสตร์ที่สำคัญที่สุดของบ็อลทซ์มันได้แก่ ทฤษฎีจลนศาสตร์ รวมถึงการศึกษาความเร็วของโมเลกุลแก๊สในสมการการกระจายของแมกซ์เวลล์-บ็อลทซ์มัน วิชาสถิติของแมกซ์เวลล์-บ็อลทซ์มันและการกระจายของบ็อลทซ์มันเกี่ยวกับพลังงานยังเป็นพื้นฐานสำคัญของวิชากลศาสตร์สถิติดั้งเดิมอีกด้วย โดยนำไปใช้อธิบายปรากฏการณ์หลายอย่างที่ไม่จำต้องใช้หลักสถิติควอนตัม และทำให้สามารถเข้าใจผลเกี่ยวกับอุณหภูมิได้อย่างลึกซึ้ง
โดยมากแล้วการคิดค้นทางฟิสิกส์ไม่สอดคล้องกับความเชื่อของบ็อลทซ์มันเกี่ยวกับความเป็นจริงของอะตอมและโมเลกุล งานที่สอดคล้องกับเขามาจากแมกซ์เวลล์ในสกอตแลนด์ และกิบส์ในสหรัฐอเมริกา กับนักเคมีจำนวนหนึ่งหลังจากการค้นพบของจอห์น ดาลตัน ในปี ค.ศ. 1808 บ็อลทซ์มันต้องต่อสู้โต้เถียงกับบรรณาธิการนิตยสารด้านฟิสิกส์ในเยอรมนีผู้มีชื่อเสียงเป็นเวลายาวนาน เพราะบรรณาธิการผู้นั้นปฏิเสธผลงานของบ็อลทซ์มันที่อ้างอิงถึงอะตอมกับโมเลกุลในลักษณะอื่นที่ไม่สอดคล้องกับโครงสร้างทางทฤษฎีในยุคนั้น แต่หลังจากบ็อลทซ์มันเสียชีวิตไปไม่กี่ปี ผลการศึกษาสารแขวนลอยของแปแร็งได้ยืนยันตัวเลขของค่าอาโวกาโดรและค่าคงที่บ็อลทซ์มัน ทำให้โลกยอมรับว่าอนุภาคเล็กๆ อย่างอะตอมนั้นมีอยู่จริง ๆ
พลังค์ได้กล่าวไว้ว่า "บุคคลแรกที่ระบุความสัมพันธ์แบบลอการิทึมระหว่างเอนโทรปีกับความน่าจะเป็น คือ เอ็ล. บ็อลทซ์มัน ในทฤษฎีจลนศาสตร์ของแก๊สของเขา" สมการเอนโทรปี S อันโด่งดังนี้คือ
:: S = k \, \log W 
โดยที่ k = 1.3806505(24) × 10−23 JK−1 คือค่าคงที่บ็อลทซ์มัน และ log ในที่นี้เป็นลอการิทึมฐานธรรมชาติ (e) W คือ Wahrscheinlichkeit หรือความถี่การเกิด macrostate หรือกล่าวให้ตรงคือค่าความเป็นไปได้ในการเกิด microstates เมื่อเทียบกับสถานะ macroscopic ของระบบ
== สมการบ็อลทซ์มัน ==
สมการบ็อลทซ์มัน พัฒนาขึ้นเพื่อพยายามอธิบายพลศาสตร์ของแก๊สอุดมคติ
\frac{\partial f}{\partial t}+ v \frac{\partial f}{\partial x}+ \frac{F}{m} \frac{\partial f}{\partial v} = \frac{\partial f}{\partial t}\left.{\!\!\frac{}{}}\right|_\mathrm{collision} 
โดยที่ f หมายถึงฟังก์ชันการกระจายตัวของตำแหน่งอนุภาคเดี่ยวกับโมเมนตัม ณ เวลาใดเวลาหนึ่ง (ดูใน การกระจายของแมกซ์เวลล์-บ็อลทซ์มัน) F คือแรงที่กระทำ m คือมวลของอนุภาค t คือเวลา และ v คือความเร็วเฉลี่ยของอนุภาค
== อ้างอิง ==
== แหล่งข้อมูลอื่น ==
"Ludwig Boltzmann, " Universität Wien (German).
Ruth Lewin Sime, Lise Meitner: A Life in Physics Chapter One: Girlhood in Vienna gives Lise Meitner's account of Boltzmann's teaching and career.
Cohen, E.G.D., 1996, "Boltzmann and Statistical Mechanics."
Eftekhari, Ali, "Ludwig Boltzmann (1844-1906)." Discusses Boltzmann's philosophical opinions, with numerous quotes.
บุคคลที่เกิดในปี พ.ศ. 2387
นักฟิสิกส์ชาวออสเตรีย
บุคคลจากเวียนนา
ดนตรีการาจ

ดนตรีการาจ (Garage music) อาจหมายถึง
ยูเอสการาจ
ยูเคการาจ
* สปีดการาจ
* ทู-สเตปการาจ
การาจร็อก
เอ็มมา ทอมสัน

คุณหญิง เอ็มมา ทอมสัน (Dame Emma Thompson) เกิดเมื่อวันที่ 15 เมษายน ค.ศ. 1959 เป็นนักแสดง นักเขียนบท ดาราตลก ชาวอังกฤษ เธอเคยได้รับ 2 รางวัลออสการ์, 1 รางวัลเอมมี, 1 รางวัลบาฟต้า และ 1 รางวัลลูกโลกทองคำ เธอยังสนับสนุนสภาผู้ลี้ภัยอีกด้วย
นักแสดงอังกฤษ
นักแสดงนำหญิงยอดเยี่ยม รางวัลออสการ์
ผู้ที่ได้รับรางวัลเอมมี
บุคคลจากแพดดิงตัน
ผู้ชายหลายมิติ

ผู้ชายหลายมิติ (A Beautiful Mind) เป็นภาพยนตร์อเมริกันในปี 2001 ที่สร้างจากชีวิตจริงของจอห์น แนช เจ้าของรางวัลโนเบลสาขาเศรษฐศาสตร์ ภาพยนตร์กำกับโดยรอน ฮาวเวิร์ด และเขียนบทโดยอคิวา โกลด์สแมน โดยยึดจากหนังสือขายดีที่เคยได้เสนอชื่อเข้าชิงรางวัลพูลิตเซอร์ ในปี 1998 ในชื่อหนังสือ A Beautiful Mind ชื่อเดียวกับหนัง โดยซิลเวีย นาซาร์ โดยภาพยนตร์นำแสดงโดยรัสเซลล์ โครว์ ร่วมกับเจนนิเฟอร์ คอนเนลลี, เอด แฮร์ริส และพอล เบตทานี
เนื้อเรื่องเริ่มต้นในสมัยช่วงแรกในชีวิตของแนชที่มหาวิทยาลัยพรินซ์ตัน เขาได้พัฒนาแนวคิดที่จะปฏิวัติวงการคณิตศาสตร์โลก ในต้นเรื่อง แนชยังได้เกิดอาการจิตเภทหวาดระแวง ขณะที่ตัวแนชก็ทำให้เกิดภาระกับภรรยาและเพื่อน ๆ ของพวกเขา
ภาพยนตร์เปิดตัวในสหรัฐอเมริกาเมื่อวันที่ 21 ธันวาคม ค.ศ. 2001 โดยได้รับเสียงตอบรับในด้านคำวิจารณ์ที่ดี ทำรายได้ 300 ล้านดอลลาร์สหรัฐ ทั่วโลก และยังได้รับรางวัลออสการ์ 4 สาขาจากเวทีรางวัลออสการ์ รวมถึงในสาขาภาพยนตร์ยอดเยี่ยม ผู้กำกับยอดเยี่ยม บทดัดแปลงยอดเยี่ยม และนักแสดงสมทบหญิงยอดเยี่ยม
== อ้างอิง ==
ภาพยนตร์ที่ออกฉายในปี พ.ศ. 2544
ภาพยนตร์ชีวประวัติ
ภาพยนตร์ยอดเยี่ยม รางวัลออสการ์
ภาพยนตร์ที่กำกับโดย รอน ฮาวเวิร์ด
ภาพยนตร์ที่ถ่ายทำในรัฐนิวเจอร์ซีย์
ภาพยนตร์ที่มีฉากในรัฐนิวเจอร์ซีย์
ภาพยนตร์ที่มีฉากในรัฐแมสซาชูเซตส์
คิม เบซิงเงอร์

คิมิลา แอน "คิม" เบซิงเงอร์ (Kimila Ann "Kim" Basinger) (ออกเสียงนามสกุลว่า /ˈbeɪsɪŋɚ/ bay-sing-er, มักออกเสียงผิดว่า /ˈbæsɪndʒɚ/bass-in-jer; เกิด 8 ธันวาคม ค.ศ. 1953) เป็นนักแสดงภาพยนตร์ชาวอเมริกัน และเป็นอดีตนางแบบแฟชั่น
ผลงานของเธอเป็นที่รู้จักในบทผู้หญิงของบอนด์ ใน Never Say Never Again เธอเคยได้รับการเสนอชื่อเข้าชิงรางวัลลูกโลกทองคำในบทบาทในเรื่อง The Natural และเธอยังมีบทหลักในภาพยนตร์แบทแมน และ 8 Mile เธอได้รับรางวัลหลายรางวัลในสาขานักแสดงสมทบยอดเยี่ยมจากภาพยนตร์ในปี 1997 เรื่อง L.A. Confidential ในเวทีรางวัลออสการ์, รางวัลแซกอวอร์ด และรางวัลลูกโลกทองคำ
นักแสดงอเมริกัน
นักแสดงสมทบหญิงยอดเยี่ยม รางวัลออสการ์
บุคคลจากรัฐจอร์เจีย
ยุโรป (แก้ความกำกวม)

ยุโรป, ยูโรเปียน สามารถหมายถึง
ทวีปยุโรป
สหภาพยุโรป
ยุโรป (เพลงชาติ) เพลงชาติของสาธารณรัฐคอซอวอ
ยูโรเปียนคัพ การแข่งขันฟุตบอล ปัจจุบันใช้ชื่อว่า ยูฟ่าแชมเปียนส์ลีก
===ดนตรี===
ยุโรป (วงดนตรี) วงดนตรีจากสวีเดน
ยุโรป (สุรสีห์ อิทธิกุล) อัลบั้มดนตรีของสุรสีห์ อิทธิกุล
==ความหมายอื่น==
ยูโรปา (แก้ความกำกวม)
ยูโร (แก้ความกำกวม)
ยูโรปา (แก้ความกำกวม)

ยูโรปา สามารถหมายถึง
ยูโรปา ชายาของเทพเจ้าซุส ในเทพปกรณัมกรีก
ยูโรปา ดาวบริวารของดาวพฤหัสบดี
ยูโรปาลีก ชื่อใหม่ในฤดูกาล 2009 ของการแข่งขันฟุตบอล ยูฟ่าคัพ
ยูโรปา ยูโรปา หรือ Hitlerjunge Salomon ภาพยนตร์เยอรมันในปี 1990 ของแอกนีสกา ฮอลแลนด์
ยูโรปา หรือ Zentropa ภาพยนตร์เดนมาร์กในปี 1991 ของลาร์ส ฟอน เทรียร์
== ความหมายอื่น ==
ยุโรป (แก้ความกำกวม)
ยูโร (แก้ความกำกวม)
จอตาลอก

จอตาลอก (Retinal detachment) เป็นโรคของตาที่มีจอตาลอกออกจากชั้นเนื้อเยื่อข้างใต้ การลอกในช่วงแรกอาจจำกัดอยู่เฉพาะที่ แต่หากไม่ได้รับการรักษาทันท่วงทีจอตาอาจลอกออกทั้งหมดทำให้การมองเห็นแย่ลงหรือตาบอดได้
ภาวะจอตาลอกเป็นภาวะเร่งด่วนทางจักษุวิทยา รองลงมาจากภาวะหลอดเลือดในจอประสาทตาอุดตันและสารเคมีเข้าตา ภาวะนี้ถูกพบเป็นครั้งแรกในต้นคริตศตวรรษที่ 17 โดย de Saint-Yves แต่การวินิจฉัยทางคลินิกยังไม่มีจนกว่า Helmholtz จะประดิษฐ์กล้องส่องตรวจในตาได้ในปี พ.ศ. 2394
ความผิดปกติที่คอรอยด์และจอตา
ภาวะฉุกเฉินทางการแพทย์
ไตรไอโอโดไทโรนีน

ไตรไอโอโดไทโรนีน (triiodothyronine), C15[หรือที่รู้จักในชื่อ T3 เป็น
แอมพลิจูด

แอมพลิจูด (amplitude) ของตัวแปรเป็นคาบ (periodic variable) เป็นค่าความเปลี่ยนแปลงของมันในช่วงคาบหนึ่ง โดยค่าอาจเป็นลักษณะต่าง ๆ อย่างใดอย่างหนึ่งเช่น เวลาหรือระยะทาง มีนิยามของแอมพลิจูดหลายอย่าง แต่ทั้งหมดก็เป็นฟังก์ชันของขนาดความแตกต่างระหว่างค่าสุดขีดของตัวแปร
อีกอย่างหนึ่ง แอมพลิจูด คือขนาดของการเปลี่ยนแปลงของค่าต่าง ๆ ที่เกิดขึ้นจากการแกว่งตัวในระบบ ตัวอย่างเช่น คลื่นเสียง คือการแกว่งตัวของแรงดันในบรรยากาศ แอมพลิจูดของมันคือการเปลี่ยนแปลงของแรงดันในแต่ละรอบ ถ้าการเปลี่ยนแปลงนี้อยู่ในคาบการแกว่งตัวปกติ จะสามารถวาดเส้นกราฟของระบบออกมาโดยให้ค่าการเปลี่ยนแปลงเป็นแกนตั้ง และเส้นเวลาเป็นแกนนอน แสดงให้เห็นภาพของแอมพลิจูดเป็นการเปลี่ยนแปลงขนาดขึ้นลงในแนวดิ่งระหว่างจุดสูงสุดและจุดต่ำสุด
ในตำรารุ่นเก่า เฟสก็อาจเรียกว่าแอมพลิจูดเหมือนกันมันจะเป็นค่าที่มากที่สุดไม่มีอะไรมากกว่านี้แล้ว
== หลักการของแอมพลิจูด ==
=== แอมพลิจูดแบบพีคทูพีค ===
แอมพลิจูดแบบพีคทูพีค (Peak-to-peak amplitude) คือการวัดค่าความเปลี่ยนแปลงจากจุดสูงสุดของการเคลื่อนที่ทางด้านหนึ่งไปจนถึงจุดต่ำสุดการเคลื่อนที่ในอีกด้านหนึ่ง สามารถวัดได้จากมิเตอร์บางชนิดที่มีวงจรเหมาะสม หรือจากการดูรูปคลื่นบนออสซิลโลสโคป
=== แอมพลิจูดแบบอาร์เอ็มเอส ===
แอมพลิจูดแบบอาร์เอ็มเอส (Root mean square (RMS) amplitude) ใช้มากในวิชาวิศวกรรมไฟฟ้า คือการหารากที่สองของค่าเฉลี่ยของกำลังสองของขนาดการเคลื่อนที่แนวดิ่งในกราฟนับจากศูนย์ในช่วงเวลาหนึ่ง
== ดูเพิ่ม ==
คลื่น และคุณสมบัติต่างๆ ของคลื่น
* ความถี่
* คาบ
* ความยาวคลื่น
* Crest factor
== อ้างอิง ==
กลศาสตร์คลื่น
ปริมาณทางกายภาพ
เสียง
หลักการสำคัญของฟิสิกส์
โฟโตสเฟียร์

โฟโตสเฟียร์ (Photosphere) ของวัตถุทางดาราศาสตร์ หมายถึงย่านรอบนอกของวัตถุที่ส่งผ่านแสง คำนี้มาจากภาษากรีกโบราณว่า φως¨- φωτος/photos (โฟตอส) แปลว่า "แสง" และ σφαιρα/sphaira (สไฟรา) แปลว่า "ลูกบอล" ซึ่งสื่อถึงรูปร่างลักษณะของมันที่คล้ายพื้นผิวลูกบอลกลมที่ส่องแสงออกมา ย่านโฟโตสเฟียร์นี้กินพื้นที่ลึกลงไปในพื้นผิวของดาวฤกษ์จนกระทั่งแก๊สกลายเป็นทึบแสง ซึ่งเทียบเท่าค่า optical depth ที่ 2/3
== ดวงอาทิตย์ ==

โฟโตสเฟียร์ของดวงอาทิตย์มีอุณหภูมิระหว่าง 4500 ถึง 6000 เคลวิน (โดยมีค่าอุณหภูมิยังผลเท่ากับ 5800 เคลวิน) และมีความหนาแน่นประมาณ 2 x 10-4 kg m-3  สำหรับดาวฤกษ์อื่นอาจมีโฟโตสเฟียร์ที่ร้อนกว่านี้หรือเย็นกว่านี้ โฟโตสเฟียร์ของดวงอาทิตย์ประกอบด้วยเซลล์พาความร้อนเรียกว่า กรานูล (granule) ซึ่งเป็นเซลล์ของแก๊สที่มีเส้นผ่านศูนย์กลางประมาณ 1000 กิโลเมตร มีแก๊สร้อนพวยพุ่งในใจกลาง กับแก๊สที่เย็นกว่าแทรกอยู่ในช่องว่างแคบๆ ระหว่างเซลล์ แต่ละกรานูลจะมีช่วงอายุเพียง 8 นาที ซึ่งทำให้มันมีสภาพเปลี่ยนแปลงเหมือน "การเดือด" กลุ่มของกรานูลรวมกันเรียกว่า ซูเปอร์กรานูล มีขนาดเส้นผ่านศูนย์กลางสูงได้ถึง 30,000 กิโลเมตร และมีช่วงอายุสูงสุดราว 24 ชั่วโมง เรายังไม่สามารถสังเกตรายละเอียดขนาดนี้จากดาวฤกษ์ดวงอื่นได้
== อ้างอิง ==
ดาราศาสตร์ดาวฤกษ์
ดวงอาทิตย์
Do your best
พืชไร่

พืชไร่ เป็นไม้ประเภทไม้ล้มลุกและไม้ทนแล้ง ต้องการน้ำน้อย มีอายุการปลูกและการเก็บเกี่ยวไม่นาน และเมื่อให้ผลผลิตแล้วลำต้นก็จะตาย พืชไร่ถือเป็นอาชีพหลักของเกษตรกรของประเทศไทย พืชไร่ที่จัดเป็นพืชเศรษฐกิจนำรายได้มาสู่ประเทศไทยอย่างมาก เช่น อ้อย เป็นวัตถุดิบสำหรับผลิตน้ำตาลทราย, ข้าวโพด เป็นวัตถุดิบสำหรับผลิตอาหารสัตว์, มันสำปะหลัง เป็นวัตถุดิบในการผลิตแป้งและอาหารสัตว์ ซึ่งวิทยาลัยเกษตรกรรมได้มีการส่งเสริมให้เกษตรกรปลูกพืชไร่อย่างมีคุณภาพ เช่น ส่งเสริมให้เกษตรกรปลูกมันสำปะหลังพันธุ์ห้วยบง 60 ซึ่งให้ผลผลิตสูง ทนโรค ส่งเสริมการปลูกสับปะรดพันธุ์เพชรบุรี ซึ่งมีคุณสมบัติหวานกรอบ เป็นต้น
150 px 150 px 150 px 150 px
==การจำแนกพืชไร่==
พืชไร่สามารถจำแนกตามประโยชน์ใช้งานได้เป็น พืชอาหารสัตว์ พืชใช้เมล็ด พืชคลุมดิน พืชหัว พืชสมุนไพร พืชเส้นใย พืชน้ำมัน พืชน้ำตาล เป็นต้น
==ตัวอย่างพืชไร่==
ประเภทอาหารสัตว์ ได้แก่ ข้าวโพด ข้าวฟ่าง
ประเภทใช้เมล็ด ได้แก่  ข้าวโพด ข้าวฟ่าง และต้นถั่วสำหรับเป็นอาหารสัตว์
ประเภทคลุมดิน ได้แก่ พืชตระกูลถั่ว
ประเภทใช้หัว ได้แก่ มันฝรั่ง มันเทศ มันสำปะหลัง
ประเภทสมุนไพร ได้แก่ ฟ้าทะลายโจร ตะไคร้หอม ขมิ้น
ประเภทเส้นใย ได้แก่ ฝ้าย ปอ ป่าน
ประเภทให้น้ำมัน ได้แก่ ถั่วเหลือง ละหุ่ง ทานตะวัน งา
ประเภทให้น้ำตาล ได้แก่ อ้อย มะพร้าว ตาล
==พืชอุตสาหกรรม==
ประเทศไทยเป็นประเทศที่มีศักยภาพด้านการเกษตร ซึ่งการเกษตรถือเป็นรากฐานของประเทศไทย มีการปลูกพืชประเภทพืชสวนเป็นจำนวนมากและพืชสวนที่ถือเป็นพืชเศรษฐกิจของประเทศ ได้แก่ ปาล์มน้ำมัน ซึ่งสามารถใช้ได้ทั้งในอุตสาหกรรมอาหารและด้านพลังงานทดแทน โดยมีการใช้น้ำมันปาล์มทดแทนน้ำมันดีเซลซึ่งต้องนำเข้าจากต่างประเทศปีละหลายร้อยล้านบาท ซึ่งน้ำมันที่เป็นทรัพยากรโลกก็เริ่มลดน้อยลง และส่งผลให้ราคายิ่งสูงขึ้น ประเทศไทยมีเป้าหมายในการเพิ่มพื้นที่ปลูกปาล์มน้ำมันให้ได้ 10 ล้านไร่ ภายในปี 2572 นอกจากปาล์มน้ำมันที่เป็นพืชอุตสาหกรรมของไทยแล้ว ยังมี กาแฟ ชา และแมคาเดเมีย ซึ่งมีการปลูกทางภาคใต้และภาคเหนือของประเทศไทย ทำรายได้เข้าสู่ประเทศและทำรายได้ให้เกษตรกรในท้องถิ่นได้เป็นอย่างดี
ในส่วนของการส่งเสริมวิชาชีพเกษตรของวิทยาลัยเกษตรกรรมทั่วทั้งประเทศไทยก็ได้มีการส่งเสริมให้ความรู้กับเกษตรกรผู้ประกอบอาชีพพืชไร่ชนิดต่าง ๆ
== อ้างอิง ==
เอกสารวิชาการงานราชพฤกษ์ 2549:กรมวิชาการ “พืชอุตสาหกรรม”
พืช
พืชไร่
น้ำหมักชีวภาพ

น้ำหมักชีวภาพ หรือ น้ำสกัดชีวภาพ หรือ น้ำจุลินทรีย์ เป็นของเหลว สีดำออกน้ำตาล  กลิ่นอมเปรี้ยวอมหวาน  ไม่เป็นอันตรายต่อสิ่งมีชีวิตทุกชนิด  เช่น  พืช  สัตว์ทุกประเภท  สามารถช่วยปรับความสมดุลของสิ่งแวดล้อมและสิ่งมีชีวิตได้
การเก็บรักษาต้องเก็บน้ำหมักชีวภาพไว้ที่อุณหภูมิปกติ  ไม่ร้อนหรือเย็นเกินไป โดยทั่วไปสามารถทำน้ำหมักชีวภาพใช้เองได้จากพืชผักผลไม้และผลผลิตจากธรรมชาติ โดยนำไปหมักตามกรรมวิธีที่ถูกต้อง  คือต้องผลิตหัวเชื้อจุลินทรีย์ก่อน แล้วจึงนำหัวเชื้อที่ได้ไปขยายเป็นน้ำหมักชีวภาพต่อไป
ไฟล์:อีเอ็ม1.JPG|พืชผักที่เตรียมทำน้ำหมักชีวภาพ
ไฟล์:อีเอ็ม2.JPG|น้ำหมักชีวภาพที่ได้
ไฟล์:อีเอ็ม3.JPG|น้ำหมักชีวภาพที่พร้อมใช้แล้ว
== การทำหัวเชื้อจุลินทรีย์ ==
นำพืช  ผัก  หรือผลไม้สับให้เป็นชิ้นเล็ก ๆ ใส่ในภาชนะปิดฝาให้มิดชิด  จากนั้นผสมกับกากน้ำตาล  ซึ่งน้ำตาลอาจเป็นน้ำตาลที่ใช้กันปกติ  หรือน้ำตาลทรายแดง หรือน้ำตาลทรายขาว ในอัตราส่วน 3 กิโลกรัม ต่อน้ำตาล 1 กิโลกรัม  แล้วคลุกเคล้าให้เข้าและปิดฝาทิ้งไว้ ทุก ๆ 5-7 วัน  ควรเปิดฝาภาชนะ  เพื่อคลุกให้เศษผักสัมผัสกับอากาศ ซึ่งจะหมักทิ้งไว้ประมาณ 1-2 เดือน
เมื่อครบกำหนดแล้วจะสังเกตเห็นว่ามีน้ำผสมอยู่ ซึ่งน้ำที่ได้ก็คือน้ำหัวเชื้อจุลินทรีย์ เมื่อได้น้ำหัวเชื้อจุลินทรีย์แล้วควรนำน้ำหัวเชื้อจุลินทรีย์ที่ได้ เก็บใส่ไว้ในขวดปิดฝาให้สนิท พร้อมที่จะนำไปใช้ในการทำมันหมักหรืออาหารสัตว์ประเภทอื่น
== อ้างอิง ==
การทำ EM  จากเศษผักผลไม้ 
การเพิ่มคุณภาพการผลิตปุ๋ยอินทรีย์น้ำ
การทำปุ๋ยอินทรีย์น้ำ
== ดูเพิ่ม ==
อีเอ็ม
เชื้อเพลิงชีวภาพ
เกษตรกรรม
เกษตรอินทรีย์
โครโมสเฟียร์

โครโมสเฟียร์ (chromosphere; แปลตรงตัวว่า "ทรงกลมสี") คือชั้นบรรยากาศบางๆ รอบดวงอาทิตย์ที่อยู่สูงกว่าโฟโตสเฟียร์ มีขนาดความลึกประมาณ 2,000 กิโลเมตร โครโมสเฟียร์มีลักษณะโปร่งแสงยิ่งกว่าโฟโตสเฟียร์ สาเหตุที่เรียกชื่อเช่นนี้ก็เนื่องมาจากสีของมันซึ่งเป็นสีแดง อันเกิดจากสเปกตรัมที่เกิดขึ้นจากเส้นสเปกตรัม H-alpha ของไฮโดรเจน เราสามารถมองเห็นลักษณะของทรงกลมสีนี้โดยตรงได้ด้วยตาเปล่าในระหว่างการเกิดสุริยุปราคาเต็มดวง โดยจะมองเห็นโครโมสเฟียร์เป็นเหมือนแสงสีสว่างวาบที่ขอบของโฟโตสเฟียร์ที่หายลับไปอยู่หลังดวงจันทร์
ด้วยเหตุผลบางอย่างซึ่งยังไม่เป็นที่เข้าใจ อุณหภูมิของโครโมสเฟียร์กลับสูงกว่าโฟโตสเฟียร์ แม้โฟโตสเฟียร์จะอยู่ใกล้พื้นผิวดวงอาทิตย์มากกว่า มีอุณหภูมิอยู่ประมาณ 4,000-6,400 เคลวิน แต่โครโมสเฟียร์กลับมีอุณหภูมิสูงถึง 4,500 ไปจนถึงกว่า 20,000 เคลวิน ทฤษฎีหนึ่งเสนอเกี่ยวกับความผันผวนของ sonic ในบริเวณนี้ที่เกิดจาก magnetohydrodynamic waves อาจเป็นเหตุให้อุณหภูมิเพิ่มสูงขึ้น
== อ้างอิง ==
ดวงอาทิตย์
ยุโรป (วงดนตรี)

ยุโรป (Europe) เป็นกลุ่มดนตรีจากสต็อกโฮล์ม สวีเดน เล่นดนตรีแนวฮาร์ดร็อก และแกลมเมทัล ก่อตั้งในปี ค.ศ. 1979 โดยโจอีย์ เทมเพสต์ และจอห์น นอรัม  เดิมใช้ชื่อว่าวง "ฟอร์ซ" (Force) และเปลี่ยนชื่อเป็น "ยุโรป" ในปี ค.ศ. 1982
ยุโรปมีผลงานสตูดิโออัลบั้มทั้งสิ้น 7 อัลบั้ม โดยอัลบั้มที่สาม The Final Countdown ที่ออกในปี ค.ศ. 1986 เป็นชุดที่ประสบความสำเร็จที่สุด ขายได้มากกว่าสามล้านแผ่นในสหรัฐอเมริกา รองมาคือชุดที่สี่ Out of This World ในปี ค.ศ. 1988  ตั้งแต่ปี ค.ศ. 1986 ถึง 1992 ยุโรปขายผลงานได้มากกว่า 20 ล้านแผ่นทั่วโลก จัดเป็นกลุ่มดนตรีจากสวีเดนที่ประสบความสำเร็จสูงสุดเป็นอันดับสี่ในประวัติศาสตร์
ซิงเกิลที่ประสบความสำเร็จของยุโรป คือ The Final Countdown และ Carrie ติดอันดับท็อปเท็นฮ็อตซิงเกิลของนิตยสารบิลบอร์ด 
==ผลงาน==
Europe (1983)
Wings of Tomorrow (1984)
The Final Countdown (1986)
Out of This World (1988)
Prisoners in Paradise (1991)
Start from the Dark (2004)
Secret Society (2006)
Last Look at Eden (2009)
Bag Of Bones (2012)
War Of Kings (2015)
Walk The Earth (2017)
ไฟล์:Joey Tempest in Lakselv 2008.jpg|โจอีย์ เทมเพสต์
ไฟล์:Norum2005.JPG|จอห์น นอรัม
==อ้างอิง==
==แหล่งข้อมูลอื่น==
เว็บทางการ
กลุ่มดนตรีสัญชาติสวีเดน
กลุ่มดนตรีที่ก่อตั้งในปี พ.ศ. 2522
วงกลุ่มห้า
กลุ่มดนตรีจากสต็อกโฮล์ม
EM

EM , Em หรือ em อาจหมายถึง
อีเอ็ม
รหัสสายการบิน IATA ของแอโรเบนิน
รหัสสายการบิน IATA ของ เอ็มไพร์แอร์ไลน์ สายการบินเช่าเหมาลำและขนส่งสินค้าที่อยู่ในไอดาโฮ สหรัฐอเมริกา
แท็กเอชทีเอ็มแอล สำหรับเน้นข้อความ
Em (ทวิอักษร) ทวิอักษรในภาษาโปรตุเกส
เอล มอนตี เมืองในรัฐแคลิฟอร์เนีย สหรัฐอเมริกา
เอล มอนเต เมืองในแคว้นทาลากานเต ซานเตียโก ประเทศชิลี
มิกาเอล อีอา นักร้องชาวฟินแลนด์
เดวิด เอ็ม ผู้บุกเบิกศิลปะคอมพิวเตอร์ชาวอเมริกัน
М (М, м) อักษรซีริลลิกตัวหนึ่ง
สงครามปีศาจโจรสลัดสยองโลก

สงครามปีศาจโจรสลัดสยองโลก (Pirates of the Caribbean: Dead Man's Chest) เป็นภาพยนตร์ผจญภัยในปี 2006 ในชุด ไพเรตส์ออฟเดอะแคริบเบียน เป็นภาคต่อของภาพยนตร์ในปี 2003 ชื่อ คืนชีพกองทัพโจรสลัดสยองโลก ถือเป็นภาพยนตร์เรื่องแรกจากทางวอลต์ดิสนีย์พิกเจอร์สที่ได้เปลี่ยนมาใช้โลโก้ปัจจุบัน ภาพยนตร์กำกับโดย กอร์ เวอร์บินสกี เขียนบทโดยเท็ด เอลเลียตและเทอร์รี รอสซิโอ อำนวยการสร้างโดยเจอร์รี บรักไฮเมอร์ ภาพยนตร์ได้รางวัลรางวัลออสการ์ สาขาเทคนิคพิเศษยอดเยี่ยม แต่ยังได้รับการเสนอชื่อเข้าชิงรางวัลออสการ์ ในสาขาอื่นๆ อีก 3 สาขา (แต่ไม่ได้รับรางวัล) ได้แก่ กำกับศิลป์ยอดเยี่ยม, ลำดับเสียงยอดเยี่ยม และบันทึกเสียงยอดเยี่ยม
เนื้อเรื่องเป็นเรื่องราวหลังการจากไปของกัปตัน แจ็ก สแปร์โรว์ (จอห์นนี เดปป์) ที่มีหนี้ต่อเดวี่ โจนส์ (บิลล์ ไนกี) ที่ค้างไว้ ขณะที่วิลล์ เทิร์นเนอร์ (ออร์แลนโด บลูม) และเอลิซาเบธ สวอนน์ (คีร์รา ไนท์ลีย์) ที่ถูกลอร์ด คัทเลอร์ เบ็คเก็ตต์ (ทอม ฮอล์แลนเดอร์) จับตัวไป หลังจากช่วยการหลบหนีโทษประหารของแจ็ก สแปร์โรว์
ภาพยนตร์ถ่ายต่อเนื่อง 2 ภาคกับภาค 3 ตั้งแต่ปี 2005 และออกฉายในออสเตรเลียและสหราชอาณาจักรเมื่อวันที่ 6 กรกฎาคม ค.ศ. 2006 ส่วนในสหรัฐอเมริกาและแคนาดาออกฉายวันที่ 7 กรกฎาคม ค.ศ. 2006 ภาพยนตร์ได้รับเสียงวิจารณ์ทั้งด้านบวกด้านลบผสมกันไป โดยชื่นชมในส่วนของสเปเชียลเอฟเฟกต์ และติเรื่องเนื้อเรื่องที่สับสนและความยาวของหนัง สงครามปีศาจโจรสลัดสยองโลก ทำรายได้เปิดตัวใน 3 วันแรกทำลายสถิติ ด้วยสัปดาห์เปิดตัวทำรายได้ที่ 136 ล้านเหรียญสหรัฐในสหรัฐอเมริกา และกลายเป็นภาพยนตร์เรื่องที่ 3 ที่สามารถทำรายได้เกิน 1 พันล้านเหรียญสหรัฐทั่วโลก ตามหลัง ไททานิก และ  มหาสงครามชิงพิภพ และถือเป็นภาพยนตร์ของวอลต์ดิสนีย์พิกเจอร์สที่ประสบความสำเร็จที่สุด
== นักแสดง ==
== อ้างอิง ==
== แหล่งข้อมูลอื่น ==
Pirates of the Caribbean: Dead Man's Chest at the IMSDb
Pirates of the Caribbean: Dead Man's Chest Production Notes 
ภาพยนตร์อเมริกัน
ภาพยนตร์ดิสนีย์
ภาพยนตร์ภาคต่อ
ภาพยนตร์ที่ออกฉายในปี พ.ศ. 2549
ภาพยนตร์เทคนิคพิเศษยอดเยี่ยม รางวัลออสการ์
ภาพยนตร์ที่อำนวยการสร้างโดย เจอร์รี บรัคไฮเมอร์
ภาพยนตร์ที่ถ่ายทำในเขตแคริบเบียน
ภาพยนตร์ที่ถ่ายทำในประเทศบาฮามาส
ภาพยนตร์โจรสลัด
ภาพยนตร์เรื่องราวแนวก้าวผ่านวัยอเมริกัน
ภาพยนตร์ภาคต่ออเมริกัน
เดอะเวโรนิคาส์

เดอะเวโรนิคาส์ (The Veronicas) เป็นวงอีเลกโทร พื้นฐานป็อป-ร็อก เป็นวงดูโอจากออสเตรเลีย ก่อตั้งวงในปี 2005 ในบริสเบน โดยฝาแฝดพี่น้อง เจสซิกาและลิลิซา โอริเกลียสโซ พวกเธอยังเป็นเจ้าของไลน์เสื้อผ้า ทั้งคู่มีผลงานสตูดิโออัลบั้ม 2 ชุด ชุดแรกชื่อ The Secret Life of... ในปี 2005 ขึ้นชาร์ตสูงสุดอันดับที่ 4 ในออสเตรเลียนชาร์ต และได้รับ 4 แผ่นเสียงทองคำขาวจาก ARIA มียอดขายมากกว่า 280,000 ชุด  The Secret Life of... มีซิงเกิล 5 ซิงเกิล ติดใน 10 อันดับแรกอยู่ 3 เพลงในออสเตรเลีย
ผลงานอัลบั้มชุดที่ 2 ชื่อชุด Hook Me Up ในปี 2007 ขึ้นชาร์ตสูงสุดอันดับ 2 ของออสเตรเลียนชาร์ตส ได้รับ 2 แผ่นเสียงทองคำขาว อัลบั้มนี้ยังมีซิงเกิลฮิต 4 ซิงเกิลที่ติดท็อป 10 โดยซิงเกิล  "Hook Me Up" สามารถขึ้นอันดับ 1 ได้เป็นครั้งแรกของวงในออสเตรเลีย
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ฝาแฝดเหมือน
กลุ่มดนตรีสัญชาติออสเตรเลีย
เกิร์ลกรุปโอเชียเนีย
กลุ่มดนตรีที่ก่อตั้งในปี พ.ศ. 2547
เอียน แม็กเคลเลน

เซอร์ เอียน เมอร์เรย์ แม็กเคลเลน (Sir Ian Murray McKellen), CH, CBE (เกิด 25 พฤษภาคม ค.ศ. 1939) เป็นนักแสดงชาวอังกฤษ ทั้งละครเวทีและจอภาพยนตร์และโทรทัศน์ เขาเคยได้รับ 1 รางวัลโทนี และได้รับเสนอชื่อเข้าชิงรางวัลออสการ์ 2 ครั้ง เขามีผลงานในหลากหลายแนว ตั้งแต่ผลงานของเชกสเปียร์ ไปจนถึงผลงานแฟนตาซีและนิยายวิทยาศาสตร์ บทบาทที่เป็นที่รู้จักเช่นบท แกนดาล์ฟ ในภาพยนตร์ไตรภาคเดอะลอร์ดออฟเดอะริงส์ และบทแม็กนีโตใน ภาพยนตร์เอ็กซ์เมน เขายังได้รับการแต่งตั้งเป็นอัศวินจาก ควีน อลิซาเบธ ในปี 1990 ในฐานะผู้สนับสนุนงานด้านศิลปะ
ในปี 1988 เขาออกมาเปิดเผยตัวเองว่าเป็นเกย์ เขายังเป็นสมาชิกผู้ร่วมก่อตั้งสโตนวอลล์ หนึ่งในกลุ่มผู้เคลื่อนไหวด้านสิทธิกลุ่มบุคคลที่มีความหลากหลายทางเพศ และเขายังคงเป็นโฆษกถาวร
== ผลงานการแสดง ==
=== ภาพยนตร์ ===
===ละครโทรทัศน์===
== อ้างอิง ==
นักแสดงอังกฤษที่มีความหลากหลายทางเพศ
ผู้ที่ได้รับรางวัลโทนี
ชายรักร่วมเพศชาวอังกฤษ
บุคคลจากเบิร์นลีย์
เซอร์
ผู้ได้รับเครื่องราชอิสริยาภรณ์ซีบีอี
อินเอกซ์เซส

อินเอกซ์เซส (INXS อ่านว่า "in excess") เป็นวงออสเตรเลียในแนวเพลงร็อกและนิวเวฟ ก่อตั้งวงโดยพี่น้องตระกูลฟาร์ริส ในปี 1977 ที่ซิดนีย์ โดยมีสมาชิกหลักคือ แกร์รี แกรี เบียส์ ตำแหน่งเบส, แอนดรูว์ ฟาร์ริส ตำแหน่งคีย์บอร์ด, จอน ฟาร์ริส ตำแหน่งมือกลอง, ทิม ฟาร์ริส ตำแหน่งลีดกีตาร์ และเคิร์ก เพนกิลลี ตำแหน่งกีตาร์/แซกโซโฟน และนำโดยไมเคิล ฮัตเชนซ์ ตำแหน่งร้องนำ ที่ "หน้าตาหล่อ กระตุ้นความรู้สึกทางเพศ" และท่าทางบนเวทีอันดึงดูด ทำให้เขาเป็นจุดศูนย์กลางของวง เดิมทีพวกเขาเป็นที่รู้จักในแนวเพลง นิวเวฟ/สกา/ป็อป ต่อมาพวกเขาทำเพลงแนวผับร็อก  รวมถึงใช้องค์ประกอบของเพลงฟังก์และแดนซ์
อินเอกซ์เซสประสบความสำเร็จในระดับนานาชาติ กับเพลงดังในยุคทศวรรษ 1980 และ 1990 รวมถึงอัลบั้มดังอย่าง Listen Like Thieves, Kick, X และ Welcome to Wherever You Are และซิงเกิลดังอย่าง "Original Sin", "Need You Tonight", "Devil Inside" และ "New Sensation"
หลังจากที่ฮัตเชนซ์เสียชีวิตในปี 1997 วงอินเอกซ์เซสก็ไม่ได้แสดงอีกเป็นปี โดยทางวงได้ปรากฏตัวกับนักร้องรับเชิญอย่างเช่น จิมมี บานส์, เทเรนซ์ เทรนต์ ดาร์บีและจอน สตีเวนส์ ซึ่งสตีเวนส์ยังได้ร่วมวงอย่างเป็นทางการในการทัวร์และบันทึกเสียงสำหรับเซสชันในปี 2002
ในปี 2005 สมาชิกของวงในมีส่วนร่วมในรายการเรียลลิตี้ ออกอากาศทั่วโลก เพื่อทำการคัดเลือกนักร้องนำคนใหม่ โดยได้นักร้องชาวแคนาดาคือ เจ.ดี. ฟอร์จูน ออกผลงานซิงเกิล "Pretty Vegas" และ "Afterglow" และอัลบั้ม Switch ต่อมาในเดือนพฤศจิกายน 2012 ระหว่างการแสดงที่เพิร์ทอารีนา อินเอกซ์เซสประกาศว่านี่จะเป็นการแสดงครั้งสุดท้ายของพวกเขา
อินเอกซ์เซสได้รับรางวัลอาเรียมิวสิกอวอร์ดส 6 รางวัล รวมถึง 3 รางวัลในสาขา กลุ่มยอดเยี่ยม ในปี 1987, 1989 และ 1992 และมีชื่ออยู่ในแอเรียฮอลออฟเฟมในปี 2001 ปัจจุบันพวกเขามียอดขายกว่า 30 ล้านชุด
== ผลงานอัลบั้ม ==
INXS (1980)
Underneath the Colours (1981)
Shabooh Shoobah (1982)
The Swing (1984)
Listen Like Thieves (1985)
Kick (1987)
X (1990)
Welcome to Wherever You Are (1992)
Full Moon, Dirty Hearts (1993)
Elegantly Wasted (1997)
Switch (2005)
Original Sin (2010)
== อ้างอิง ==
กลุ่มดนตรีสัญชาติออสเตรเลีย
กลุ่มดนตรีที่ก่อตั้งในปี พ.ศ. 2520
วงกลุ่มหก
กลุ่มดนตรีจากซิดนีย์
มิมส์

ชอว์น มิมส์ (Shawn Mims) หรือเป็นที่รู้จักในชื่อ มิมส์ (Mims) เกิดเมื่อวันที่ 22 มีนาคม ค.ศ. 1981 เป็นแร็ปเปอร์ชาวอเมริกันเชื้อสายจาเมกา เติบโตในย่านวอชิงตันไฮจส์ ในแมนฮัตตัน
มิมส์ มีผลงานซิงเกิลเปิดตัวคือ "This Is Why I'm Hot" ที่กลายเป็นเพลงฮิตอย่างคาดไม่ถึง สามารถขึ้นอันดับ 1 บนบิลบอร์ดฮ็อต 100 และบิลบอร์ดป็อป 100 ด้วยยอดดาวน์โหลดทางดิจิตอลอย่างถล่มถลาย ทำให้มียอดระดับแผ่นเสียงทองคำจาก RIAA ตัวเพลงยังได้รับเสียงวิจารณ์ทางบวก ต่อมาเขาเซ็นสัญญากับ แคปิตอลเรกคอร์ด ออกผลงานอัลบั้มที่ชื่อ Music Is My Savior
ในปี 2009 เขาออกผลงานอัลบั้มที่ 2 ที่เดิมคาดว่าจะใช้ชื่อว่า I Am Hip Hop's Savior แต่ต่อมาได้ใช้ชื่อ Guilt
==ผลงานอัลบั้ม==
Music Is My Savior (2007)
Guilt  (2009)
== อ้างอิง ==
แร็ปเปอร์อเมริกัน
ชาวอเมริกันเชื้อสายจาเมกา
บุคคลจากแมนแฮตตัน
ลิซา สแตนส์ฟิลด์

ลิซา เจน สแตนส์ฟิลด์ (Lisa Jane Stansfield) เกิดเมื่อวันที่ 11 เมษายน ค.ศ. 1966 เป็นนักร้อง-นักแต่งเพลงชาวอังกฤษ ในแนวอาร์แอนด์บีและดนตรีโซล
นักร้องอังกฤษ
ศิลปินสังกัดซีทีทีเรเคิดส์
นักดนตรีจากแมนเชสเตอร์
ปลากะรังหน้างอน

ปลากะรังหน้างอน หรือ ปลากะรังหงส์ หรือ ปลาเก๋าหงส์ (Humpback grouper, Barramundi cod, Panther grouper; ) อยู่ในวงศ์ปลากะรัง (Serranidae)
มีรูปร่างหัวเรียวแหลม ปากเล็ก ตาเล็ก ครีบหลังต่อเป็นแผ่นเดียว  ลำตัวสีเทาอ่อน แต้มด้วยจุดสีดำกระจายทั่วทั้งตัวและครีบ จัดเป็นปลาชนิดเดียวเท่านั้นที่อยู่ในสกุล Cromileptes
มีความยาวเต็มที่ 70 เซนติเมตร ใช้เวลาโตเต็มที่ประมาณ 2 ปี น้ำหนักกว่า 2.5 กิโลกรัม
พบกระจายอยู่ตามชายฝั่งทะเลบริเวณแนวปะการังหรือกองหินที่มีน้ำขุ่น ความลึกตั้งแต่ 2–40 เมตร พบกระจายอยู่ทั่วไปในทะเลจีน, ญี่ปุ่น, ปาปัวนิวกินี, มหาสมุทรอินเดีย, หมู่เกาะนิโคบาร์, ออสเตรเลียตอนเหนือ, ไทย, มาเลเซีย, ฟิลิปปินส์, อินโดนีเซีย
ปลากะรังหน้างอนเป็นปลาที่มีความโดดเด่นที่สีสันที่มีความสวยงาม โดยเฉพาะเมื่อยังเล็ก พื้นลำตัวจะเป็นสีขาวตัดกับจุดกลมสีดำเห็นชัดเจน จึงนิยมเลี้ยงเป็นปลาตู้สวยงาม ประกอบกับเนื้อมีรสชาติอร่อย จึงนิยมจับเพื่อรับประทานเป็นอาหารอีกด้วย ซึ่งในอดีตที่ผ่านมาตัวที่ถูกจับได้ในธรรมชาติจะมีราคาสูงถึงตัวละ 2,400–2,800 บาท ดังนั้น สถานะในธรรมชาติของปลากะรังหน้างอนจึงอยู่ในสภาพใกล้สูญพันธุ์เนื่องจากถิ่นที่อยู่อาศัยถูกคุกคาม  แต่ในปัจจุบัน กรมประมงสามารถเพาะขยายพันธุ์ในที่เลี้ยงได้แล้ว 
== อ้างอิง ==
== แหล่งข้อมูลอื่น ==
รูปและข้อมูลปลากะรังหน้างอน
หน้างอน
ปลาที่พบในประเทศไทย
ปลาที่พบในประเทศออสเตรเลีย
ปลาน้ำเค็ม
ปลาน้ำกร่อย
ปลาเศรษฐกิจ
ปลาตู้ปลาชนิดเดียว